**JU Osnovna škola „Mirsad Prnjavorac“ Vogošća**

**Izvedbeni plan i program**

**Izlet učenika od VI do IX razreda i V-4**

**Školska 2021/2022. godina**

**IZVEDBENI PLAN I PROGRAM**

**a) Odgojno-obrazovni ciljevi i zadaci**

Cilj nastave proizlazi iz odgojno-obrazovnih ciljeva škole, a oni su utemeljeni u društveno-ekonomskim potrebama i razvojnim tendencijama, kao i drugim faktorima. On osigurava bitnu ulogu usmjeravanja nastavnog procesa. U ciljevima nastave očituju se tendencije o učinkovitosti nastavnog procesa. Ciljevi nastave imaju svoj pravi smisao kada su operacionalizirani u posebnim i pojedinačnim ciljevima ili zadacima nastave. Prilikom određivanja ciljeva nastave, uvažavaju se dva aspekta; individualni i društveni. U okviru individualnog aspekta, potrebno je istaći kognitivne, psihomotorne i afektivne aktivnosti/angažman učenika; promjene do kojih bi trebalo doći u procesu nastave i učenja učenika. Pored općih, postoje i eksplicitni ciljevi usmjereni na razvoj specifičnih znanja i sposobnosti. Oni su precizna određenja toga šta će učenik moći učiniti kao rezultat poučavanja. Eksplicitni ciljevi sadrže i kriterij uspješnosti koji se zahtijeva.

Zadaci nastave su:

1) materijalni (obrazovni) – šta učenik treba naučiti, koja znanja, u kojem obimu i intenzitetu, koje vještine i koje navike učenik usvaja u procesu nastave.

2) funkcionalni (formativni, formalni) – koje spoznajne sposobnosti i forme misaonog procesa se razvijaju u konkretnim uslovima astavnog procesa. Razvoj sposobnosti je funkcionalni zadatak nastave;

3) odgojni – koje osobine ličnosti učenika se formiraju i samoformiraju u procesima nastave.

Obzirom na gore navedeno, ciljeve treba odrediti kroz sljedeće zadatke:

* upoznavanje prirodnih znamenitosti domovine;
* razvijanje patriotizma;
* razvijanje pozitivnih socijalnih odnosa;

Izletom na veliko polje na Igmanu, učenici će se upoznati/obnoviti znanje o prirodnim ljepotama Bosne i Hercegovine i o značaju istog kroz historiju. Ovakvo putovanje će svakako pozitivno djelovati na veću socijalizaciju djece. Izlaskom iz pandemije izazvane korona virusom, ovaj izlet će imati posean značaj za međusono druženje, igru i sve ono što nam nedostajalo.

**b) Sadržaj, metode i sredstva kojima se postavljeni zadaci ostvaruju**

Sadržaj odgojno-obrazovnog rada predstavlja solidnu osnovu za jake podstreke za ostvarivanje ciljeva s područja moralnog, radnog, intelektualnog, estetskog odgoja.

Steći će znanje iz više nastavnih oblasti kao što su: historija, geografija, tjelesni i zdravsteveni odgoj te biologija.

Jednodenvni izlet je putovanje, u pratnji zaposlenika škole, na unaprijed određenoj destinaciji radi posjete obrazovnim i tehničkim odredištima, koja organizuje i realizuje škola u saradnji sa turističkom agencijom i kao takva obavezno uključuje posebne oblike odgojno-obrazovnog rada učenika i nastavnog osoblja izvan sjedišta škole, radi ostvarivanja pojedinih dijelova nastavnog plana i programa, odnosno usvojenog programa i operativnog plana realizacije odgojno-obrazovnih oblika rada.

**c) Nosioci realizacije predviđenih aktivnosti**

Nosioci realizacije svih aktivnosti su vođa puta nastavnica Kahvedžić Edina, razrednici šestog razreda Omerović Emir, Čerkez-Bikić Lejla, Hadžić Emin i Olovčić Kenan, razrednici sedmog razreda Roka Elvira, Hodžić Amar, Halilović Aiša i Čehić Lejla, razrednici osmog razreda Halilović Nedžad, Kahvedžić Edina, Taindžić Midhat i Salihagić Dževad, te razrednici devetog razreda Botić Adisa, Djedović Emina, Muhamedagić Emira, Nurkić Sanela, i razrednica V-4 Edina Alikadić i najmanje šesnaest nastavnika koji taj dan imaju nastavu u našoj školi.

Ovaj izlet realizira se uz pristanak roditelja učenika, pod uslovom da u navedenoj aktivnosti učestvuje najmanje 60% od ukupnog broja učenika svih odjeljenja od VI do IX razreda i razred V-4 za koji se ovi oblici odgojno-obrazovnog rada organizuju i uz obezbjeđenje odgovarajućih uslova za ostvarivanje ciljeva, zadataka i planiranih sadržaja u Izvedbenim planovima i programima ovih oblika odgojno-obrazovnog rada.

**d) Planirani obuhvat učenika**

U realizaciji izleta, učestvovat će učenici od VI do IX razreda i V-4 razred kojih ima 490.

**e) Dužina trajanja**

Izlet će trajati ukupno jedan dan i trebao bi se realizirati 17. maja tekuće godine.

**f) Planirani putni pravci i planirana destinacija**

Planirani putni pravci:

Polazak: Vogošća – Igman

Povratak: Igman – Vogošća.

**Geografske i historijske karakteristike:**

Igman je planina u središnjoj [Bosni i Hercegovini](https://hr.wikipedia.org/wiki/Bosna_i_Hercegovina). Nalazi se direktno na jugozapadu [Sarajeva](https://hr.wikipedia.org/wiki/Sarajevo), okružujući planinu [Bjelašnicu](https://hr.wikipedia.org/wiki/Bjela%C5%A1nica) i dio grada, [Ilidžu](https://hr.wikipedia.org/wiki/Ilid%C5%BEa). Prostire se u općinama Hadžićima i Ilidži. Najviša tačka Igmana je visoka 1647 metara, čineći je najnižom od sarajevskih planina.

Igman je popularno odredište za [planinarenje](https://hr.wikipedia.org/wiki/Planinarenje) i [skijanje](https://hr.wikipedia.org/wiki/Skijanje). Tokom [14. zimskih Olimpijskih igara](https://hr.wikipedia.org/wiki/XIV._Zimske_olimpijske_igre_-_Sarajevo_1984.), bila je glavna planina korištena za olimpijske događaje, uz [Jahorinu](https://hr.wikipedia.org/wiki/Jahorina), [Trebević](https://hr.wikipedia.org/wiki/Trebevi%C4%87) i [Bjelašnicu](https://hr.wikipedia.org/wiki/Bjela%C5%A1nica). Još uvijek dosta predmeta na Igmanu datira iz tog vremena, ali većina se suočila sa posljedicama rata iz [1990-ih](https://hr.wikipedia.org/wiki/1990-ih). Postoje planovi za novu žičaru između Igmana i dijela Ilidže, Hrasnice. Danas je Igman jedna od vodećih turističkih atrakcija Sarajeva.

**g) Opis prijevoza, ugostiteljskih usluga i drugih usluga**

Minimalni zahtjevi putovanja:

Pri ralizaciji ovog putovanja moraju se koristiti autobusi odgovarajuće starosti, tehnički ispravni i pregledani, pod uslovom da njima upravljaju lica, koja ispunjavaju zahtjeve u pogledu profesionalne obučenosti i kompetentnosti i za koja Agencija školi dostavi pisane dokaze o psihofizičkoj sposobnosti za upravljanjanje autobusom (tehografske trake za prethodna dva dana), za vozače koji su angažavani za prijevoz učesnika studijske posjete.

Zahtjevi u pogledu starosti autobusa (kao najčešće korištenog sredstva za prijevoz učenika) su za putovanje kroz Bosnu i Hercegovinu moraju se koristiti autobusi koji nisu stariji od deset godina.

Zahtjevi u pogledu tehničke ispravnosti autobusa podrazumijevaju obavezu Agencije da osigura, te pravo i obavezu škole da zahtijeva, prije realizacije putovanja dostavljanje pisanih dokaza o, tehničkim pregledima autobusa koji se koriste za putovanje (redovni tehnički pregledi u posljednjih šest mjeseci i tehnički pregled obavljen ne ranije od pet dana prije putovanja).

Zahtjevi u pogledu udobnosti podrazumijevaju obavezu Agencije i škole da osiguraju potreban broj sjedišta u autobusu ili putničkom motornom vozilu.

**h) Odredbe o upravljanju rizicima realizacije**

Imajući u vidu činjenicu da je odgojno-obrazovni rad složen proces, planski organizovan i vođen, u kojem učesnici usvajaju znanja, stiču vještine i navike, psihički se razvijaju i svestrano se odgajaju, škola je obavezna preventivno postupati preduzimanjem niza sigurnosnih mjera kako bi povećan rizik, kao bitna karakteristika studijske posjete, bio sveden na razumnu mjeru, odnosno minimum.

Preventivno postupanje predstavlja niz planskih aktivnosti usmjerenih na povećanje sigurnosti svih sudionika uključenih u studijske posjete, a ogleda se u:

* pravovremenom upoznavanju roditelja / staratelja učenika sa studijskom posjetom koji je planirana Godišnjim programom rada škole;
* planskom upoznavanju učenika i roditelja / staratelja sa etičkim kodeksom (društveno prihvatljiva pravila ponašanja), na časovima odjeljenske zajednice, odnosno na roditeljskim sastancima;
* upoznavanju učenika sa pravilima sigurnosti i zaštite od socijalno neprihvatljivih oblika ponašanja, diskriminiacije, neprijateljstva i svih oblika nasilja sa posebnim osvrtom na vršnjačko nasilje;
* zaštitinim mjerama od odlaska učesnika na neprikladna mjesta;
* edukaciji učenika sa ciljem aktivnog doprinosa učenika u procesu realizacije studijske posjete;
* obavezi škole da pored vođe putovanja, odredi i po jednog pratioca zaposlenika škole na svakih najmanje 15, a najviše 20 učenika;
* obavezi roditelja / staratelja da blagovremeno upoznaju nosioce aktivnosti organizacije i realizacije studijske posjete o zdravstvenom stanju i sklonostima njihove djece, odnosno učenika;
* obavezi upoznavanja svih sudionika sa preporukama Ministarstva zdravstva o postupanju u slučajevima da dođe do razboljevanja učesnika u toku putovanja i boravka u turističkom mjestu.

**i) Tehnička realizacija**

Tehnička priprema podrazumjeva radnje organizacije i realizacije, a naročito:

* usaglašavanje programa putovanja i općih uslova putovanja sa Zakonom o turističkoj djelatnosti, Zakonom o ugostiteljskoj djelatnosti i odredbama Pravilnika o organizaciji i realizaciji ekskurzije;
* utvrđivanje i upoznavanjem sa vremenskim okvirom, odnosno terminima (polazak, dolazak, boravak, povratak);
* poduzimanje sigurnosnih mjera i upravljanje rizicima u postupku realizacije oblika odgojno-obrazovnog rada;
* druge obaveze, uvažavajući specifičnost studijske posjete.

**j) Način finansiranja po kategorijama učenika**

Roditelji obezbjeđuju sredstva za finansiranje učešća svoje djece / učenika, koja podrazumjevaju sve troškove neophodne za učešće u jednodnevnom izletu, kao i troškove koji podrazumjevaju naknadu štete prouzrokovane nemarnim ponašanjem učenika.

**k) Ostalo**

Tokom realizacije jednodnevnog izleta posebnu pažnju treba obratiti na:

* informisanje roditelja;
* dnevnik rada;
* evidentiranje bitnih podataka.

Po završenom izleta, na prvoj narednoj sjednici Nastavničkog vijeća, vođa puta za izlet će podnijeti izvještaj o realizaciji.

Evaluacija studijske posjete izvršit će se u skladu sa čl. 68. Pravilnika o organizaciji i realizaciji izleta, studijskih posjeta, ekskurzija, kampovanja / logorovanja, društveno-korisnog rada, škole u prirodi i drugih oblika odgojno-obrazovnog rada u osnovnoj i srednoj školi, izdatog od strane Ministarstva za odgoj i obrazovanje Kantona Sarajevo objavljenog u Službenim novinama KS broj: 15/22 dana od 15. aprila 2022. godine.

Za sve ostalne, eventualne, situacije koje nisu naveden u ovom Izvedbenom planu i programu primjenjivati će se odredbe već pomenutog Pravilnika, pri čemu će se posebna pažnja posvetiti na prava i obaveze organa i tijela škole, roditelja / staratelja, učenika.

Posebna pažnja posvetit će se ponašanju učenika i primjeni Etičkog kodeksa koji je sastavni dio ovog Izvedbenog plana i programa.